पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़ । जर्मनी में हुई जूनियर वल्र्ड चैंपियनशिप में इंडिया ने दो इवेंट्स में गोल्ड और ब्रॉन्ज हासिल किया है। 10 मीटर एयर पिस्टल टीम इवेंट में चंडीगढ़ की युवा शूटर यशस्विनी, महाराष्ट्र की श्रेया और दिल्ली की मलाइका ने गोल्ड पर निशाना साधा। 25 मीटर स्टैंडर्ड पिस्टल टीम इवेंट में चंडीगढ़ के विश्वजीत, दिल्ली के मनप्रीत सिंह और पंजाब के अजितेष कौशल ने ब्रॉन्ज जीता।
यशस्विनी और उनकी टीम के लिए गोल्ड जीतना आसान नहीं था, क्योंकि उनका मुकाबला मेजबान जर्मनी और कोरिया जैसे देशों के अचूक निशानेबाजों से था। इसके बावजूद यशस्विनी ने कहीं से भी यह साबित नहीं होने दिया कि वह पहली बार इस टूर्नामेंट में हिस्सा ले रही हैं। फाइनल के चार राउंड में इनकी तिकड़ी ने1137- 31एक्स का स्कोर बनाया। जर्मनी की टीम 1118-14एक्स स्कोर के साथ दूसरे स्थान पर रही।
वहीं 25 मीटर स्टैंडर्ड पिस्टल टीम इवेंट में ब्रॉन्ज जीतने वाले विश्वजीत, अजितेष और मनप्रीत की तिकड़ी ने 1626- 29एक्स का स्कोर हासिल कर फ्रांस और इटली की टीमों को पछाड़ा, लेकिन जर्मनी और रशिया की टीमों से पार नहीं पा सके।
ये मेडल बेहतर भविष्य के संकेत
10 मीटर एयर पिस्टल वुमंस में गोल्ड और 25 मीटर मेंस स्टैंडर्ड पिस्टल में ब्रॉन्ज मेडल जीतने पर भारतीय पिस्टल कोच दलीप सिंह चंदेल ने टीम को बधाई देते हुए कहा-'ये सभी शानदार शूटर्स हैं। शूल में हुए इस टूर्नामेंट को यूरोप का बेस्ट टूर्नामेंट माना जाता है। अगर हमारे निशानेबाज यहां मेडल जीत रहे हैं तो ये यकीनन बेहतर भविष्य का संकेत है। आखिर, इन्हें ही आने वाले समय में भारतीय शूटिंग टीम में शामिल होना है। मुझे उम्मीद है हमारे शूटर्स चेक रिपब्लिक में होने वाली २३वीं मीटिंग ऑफ शूटिंग होप्स में भी शानदार प्रदर्शन करेंगे।'
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva bho_Deva hin_Deva hin_Deva hin_Deva hin_Deva zho_Hant eng_Latn